Diari Oficial de la Generalitat Valenciana


Sumari del DOGV 5523, del 30-05-2007 (2007/6527)

RESOLUCIÓ de 10 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc de col·laboració entre l'Agència Valenciana de Salut i la Caixa d'Estalvis de València, Castelló i Alacant, Bancaixa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6527


Data del document
:   10-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Agència Valenciana de Salut
    * caixa d'estalvis
    * servei sanitari
    * telecomunicació
    * cooperació administrativa

RESOLUCIÓ de 10 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc de col·laboració entre l'Agència Valenciana de Salut i la Caixa d'Estalvis de València, Castelló i Alacant, Bancaixa. [2007/6527]  
Subscrit, després de la tramitació prèvia reglamentària, entre l'Agència Valenciana de Salut i la Caixa d'Estalvis de València, Castelló i Alacant-Bancaixa, el 10 d'abril de 2007, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0275/2007, i que figura com a annex d'esta resolució.  
València, 10 de maig de 2007.- La directora general de Relacions amb les Corts i Secretariat del Govern: Angélica Such Ronda.  
CONVENI MARC DE COL·LABORACIÓ ENTRE L'AGÈNCIA VALENCIANA DE SALUT I LA CAIXA D'ESTALVIS DE VALÈNCIA, CASTELLÓ I ALACANT, BANCAIXA.  
València, 10 d'abril de 2007  
D'una part, Rafael Blasco Castany, Honorable conseller de Sanitat, com a president del Consell d'Administració de l'Agència Valenciana de Salut, per delegació per a la firma del present conveni per acord del seu Consell d'Administració d'1 de febrer de 2007, publicat en el DOCV núm. 5.453, de data 19 de febrer de 2007.   
I d'una altra part, el José Luis Olivas Martínez, com a president de la Caixa d'Estalvis de València, Castelló i Alacant, Bancaixa, autoritzat per a la firma del conveni per raó de l'article 72 dels estatuts.  
Ambdues parts, en la representació que detenen, es reconeixen la mútua capacitat legal suficient per a la firma del present conveni i amb esta finalitat,  
MANIFESTEN  
Primer. Que les parts entenen que la utilització de les noves tecnologies és especialment important en l'àmbit sanitari per a millorar el procés assistencial, la prestació de servicis de salut i, en conseqüència, oferir millors servicis als ciutadans, per la qual cosa és necessari estendre la seua utilització de manera que es traslladen com més prompte millor als ciutadans els avantatges que estes possibiliten.   
Per a la consecució d'este objectiu s'entén necessari dur a terme actuacions basades en un sistema interoperable de targeta sanitària com a sistema d'identificació individual del pacient per a fer possible l'accessibilitat dels ciutadans a les prestacions sanitàries, habilitant els caixers automàtics de Bancaixa a fi de proporcionar servicis de salut als ciutadans i pacients.  
Segon. Que l'Agència Valenciana de Salut ha dut a terme diferents i importants iniciatives per a estendre i implantar l'ús de les noves tecnologies de la informació i comunicació en l'àmbit sanitari.  
Que les actuacions que és necessari executar van encaminades a accelerar el desenvolupament del programa "Sanitat 24".  
Tercer. Que les parts coincidixen en la necessitat d'unir esforços per a augmentar l'eficàcia dels servicis públics de salut aprofitant el potencial que oferixen les tecnologies de la informació i comunicació. En este sentit, les actuacions previstes en el present conveni marc de col·laboració pretenen impulsar la posada a disposició de nous servicis públics en línia més accessibles, eficients i que afavorisquen la millora de la qualitat de vida.  
Que basant-se en el que s'ha exposat, ambdues parts acorden subscriure el present conveni marc de col·laboració d'acord amb les següents  
CLÀUSULES  
Primera. Objecte del conveni  
L'objecte del present conveni, consistix en l'establiment d'un marc general de col·laboració amb Bancaixa incardinat en el programa "Sanitat 24", a fi d'habilitar els caixers automàtics de Bancaixa per a poder proporcionar servicis de salut als ciutadans i pacients, que seran accessibles per mitjà de la targeta sanitària de la Comunitat Valenciana   
Segona. Beneficis del projecte  
Es tracta d'una iniciativa pionera a Europa i comporta una sèrie d'importants beneficis per a totes les parts implicades:  
De cara als ciutadans i pacients: disposar d'una extensa xarxa de llocs físics des dels quals poden sol·licitar la cita prèvia amb la sanitat pública valenciana, la qual percebran més pròxima, accessible, àgil i fàcil.  
Per part de la sanitat pública valenciana: disposar d'una enorme "capil·laritat" a l'hora d'oferir certs servicis, que permeten acostar-se a "qualsevol cantó" pròxim als ciutadans i pacients. Podrà acostar servicis de forma ràpida i eficient als seus pacients.  
Per a Bancaixa: oferir als seus clients més servicis, de caràcter social i d'utilitat, a més dels merament financers. Amb això es pot guanyar un prestigi i una imatge de sensibilitat i qualitat al mateix temps que té la possibilitat de donar a conéixer els seus servicis a potencials clients.  
Els esmentats servicis serien accessibles per mitjà de la targeta sanitària de la Comunitat Valenciana (targeta SIP)  
Tercera. Obligacions de les parts   
Els projectes i actuacions concretes a realitzar es precisaran per mitjà dels corresponents acords singulars o de desplegament d'este conveni marc, el finançament necessari del qual s'establirà per a la seua execució, així com la quantia a sufragar per cada una de les parts.  
Quarta. Vigència del conveni  
S'establix una vigència del conveni des de la seua firma fins al 31 de desembre de 2008, que es podrà prorrogar, si ambdues parts hi estan d'acord, per períodes anuals.  
Cinquena. Comissió de seguiment  
A fi de vetlar pel compliment general de les clàusules del present conveni i coordinar les accions previstes, es crearà una comissió mixta de seguiment, integrada per un representant de cada una de les Institucions firmants del conveni i amb les competències següents:  
- L'avaluació del desplegament del conveni i interpretació de les seues clàusules.  
- La preparació dels successius projectes i accions.  
- La proposta de pròrroga del conveni o la seua rescissió.  
- L'estudi i assessorament respecte a totes les qüestions que siguen sotmeses a la comissió per qualsevol de les parts.  
Sisena. Causes de rescissió  
Són causes de rescissió del present conveni:  
a) L'incompliment manifest de les obligacions assumides per qualsevol de les parts.  
b) L'acord mutu de les parts.  
c) La denúncia expressa d'una de les parts, amb un avís previ, com a mínim, de tres mesos.  
d) Desaparéixer les circumstàncies que el van originar.   
I com prova de conformitat, les parts firmen el present conveni en triple versió exemplar, en el lloc i data indicats en l'encapçalament.  
Agència Valenciana de Salut  
Rafael Blasco Castany  
Bancaixa  
José Luis Olivas Martínez